שודדי הקאריביים (סדרת סרטים)

פיתוח

חברת וולט דיסני הצהירה כי תסריטאי הסרט הרביעי טרי רוסיו נשכר לכתוב את התסריט לסרט החמישי עם התסריטאי־שותף שלו טד אליוט, אך אליוט פרש מהעבודה על התסריט.
ג'וני דפ אישר כי ישתתף בצילומי הסרט אם "התסריט יהיה טוב ומהנה". באוקטובר 2011, המפיק ג'רי ברוקהיימר אישר כי הוא עובד על תסריט עבור הסרט החמישי בסדרה. עקב ההצלחה הפיננסית של הסרט הרביעי בסדרה, במאי הסרט רוב מרשל היה אמור לשוב לביים גם את הסרט החמישי וביולי 2011 אף דווח כי ג'וני דפ חתם על חוזה לגילום דמותו של ג'ק ספארו בסרט נוסף. על פי דיווחים שונים, מפיקים מחברת דיסני טענו כי אורלנדו בלום ישוב לגלם את דמותו של וויל טרנר בסרט החמישי. אך אף הצהרה שכזו לא נשמעה מפי השחקן.
באוגוסט 2012 הדיווח לפיו דפ חתם על חוזה לסרט חמישי אושר רשמית, כאשר ג'וני דפ חתם על חוזה לגילום דמותו של ספארו בסרט ההמשך ובנובמבר 2012 הספינה "נקמת המלכה אן", ששימשה לצילומי החוץ של הספינה "הפנינה השחורה" הועברה מלונג ביץ', קליפורניה להוואיי, שם נערכו גם צילומי הסרט הרביעי בסדרה.
אף על פי שרבים משחקני "שודדי הקאריביים" הם בריטים והעלילה מושפעת מהעבר של הממלכה המאוחדת, ההפקה עצמה היא למעשה אמריקאית.

טרום־הפקה

ב־14 בינואר 2013 אישרו אולפני וולט דיסני וג'וני דפ כי הפקת הסרט החמישי בסדרה יצאה לדרך, והסרט צפוי לצאת לאקרנים ב־10 ביולי 2015. ב־9 במאי 2013 אתר האינטרנט Deadline.com דיווח כי פרדריק בונד, רופרט סאנדרס, יואכים רונינג ואספן סאנדברג מועמדים לביים את הסרט הצפוי, ב־29 במאי אותה שנה אושר כי הבמאים הנורווגיים, רונינג וסאנדבג יביימו את הסרט החמישי בסדרה וההפקה תצא לדרך בינואר 2014. באוגוסט 2013 נחשף שמו המלא של הסרט החמישי בסדרה: "שודדי הקאריביים: המתים אינם מדברים".
בספטמבר 2013 חברת וולט דיסני החליטה לדחות את מועד עליית הסרט לאקרנים לקיץ 2016 וב־28 ביולי 2014 חברת וולט דיסני והמפיק ג'רי ברוקהיימר הודיעו כי החליטו לדחות את מועד עליית הסרט לאקרנים ל־7 ביולי 2017.

צילומים וליהוק

צילומי הסרט החלו באפריל 2015. ממשלת אוסטרליה סייעה בתקצוב הסרט הואיל וחלקים ממנו צולמו באוסטרליה, במשך חמישה חודשים. בינואר 2015 הוחל בבניית סט צילומים בהינטרלנד, בחוף הזהב שבקווינסלנד, אוסטרליה.
לצד הבמאים יואכים רונינג ואספן סאנדברג, נשכרו גם ג'ף נתנזון וטרי רוסיו לכתוב את התסריט לסרט. דיסני אישרו כי כריסטוף ואלץ נשקל כמי שצפוי לגלם את הנבל בסרט, אך השחקן פרש לבסוף בשל עומס בלוח הזמנים שלו ובאוקטובר 2014 פורסם כי חאווייר ברדם מנהל מגעים לגילום הנבל בסרט. מלאכת הליהוק נמשכה עד ינואר 2015.

עתיד הסדרה

עם יציאת הטריילר של "שודדי הקאריביים: נקמתו של סלזאר" הבמאי יואכים רונינג הודיע כי הסרט החמישי אינו האחרון בסדרה, לכך גם רומזת הסצנה שלאחר כתוביות הסיום.

ויליאם "וויל" טרנר (אורלנדו בלום)

ויליאם טרנר, המגולם על ידי אורלנדו בלום, הוא נפח שעבד בנפחיה המתמחה בכלי נשק. מאוהב באליזבת' סוואן, ביתו של מושל העיר פורט־רויאל. טרנר חובר לג'ק ספארו על מנת לשחרר את אהובתו אליזבת' שנחטפה על ידי קפטן ברבוסה. לבסוף, התארס ויל עם אליזבת', אך בעת חתונתם הוא נאסר ונכלא, ונשלח לאתר את ג'ק ספארו ולהשיג את המצפן שלו. לאחר שג'ק גרם לו להגיע ל'הולנדי המעופף' ויל מוצא את אביו, שעל מנת לשחררו מעולו של דייווי ג'ונס, יצטרך להרוג את דייווי ג'ונס על ידי דקירת ליבו. בסרט השלישי, בעיצומו של קרב שיקבע את גורלם של הפיראטים מתחתן ויל עם אליזבת' אך נדקר בליבו על ידי דייווי ג'ונס בתום הקרב, וג'ק ספארו החליט לעזור לויל לדקור את דיווי ג'ונס בליבו בעזרת חרבו של ג'ק שנשברה קודם לכן על ידי דיווי ג'ונס. כך ניצל ויל ממוות בטוח ונהיה ויל טרנר הקפטן של 'ההולנדי המעופף'. ולכן למרבה האירוניה נאלץ להיפרד מאהובתו, משום שתפקידו להפליג בים 10 שנים, ורק אז יוכל לנחות על החוף ליום אחד, שבו הוא מתאחד עם אליזבת'. בסוף הסרט ויל מגיע לאליזבת' לאחר 10 שנים ופוגש אותה ואת בנם. בסרט הרביעי ויל לא השתתף אך בסרט החמישי כן, בו בנו הנרי, שובר את הקללה והוא מתאחד עם אליזבת.

אליזבת' סוואן (קירה נייטלי)

אליזבת' סוואן, המגולמת על ידי קירה נייטלי היא בתו של מושל העיר פורט־רויאל, וות'רבי. אביה רוצה שתתחתן עם קומודור נורינגטון, מפקד בכיר בצבא האנגלי, אך היא מאוהבת בוויל טרנר שאותו מכירה מילדות. לבסוף, השניים כמעט התחתנו, אך הם נאסרו. לאחר שהיא בורחת מהכלא לפני תלייתה היא מתחפשת לפיראט ושמה פעמיה לטורטוגה שם תמצא את צוות 'הפנינה השחורה' שיעזרו לה להציל את ויל. בסרט השלישי קפטן סאו פנג מסינגפור מעניק לה את תואר הקפטן הבאה, את ספינתו וגם את אחד מהחפצים המאחדים את הקפטנים שהיה שייך לפנג. לאחר מכן היא נבחרת להיות מלכת הפיראטים בעזרת ג'ק ספארו שהצביע בעדה.
אליזבת' נישאת לוויל בספינה, על ידי קפטן ברבוסה. לאחר שוויל הופך להיות הקפטן של ההולנדי המעופף, היא פוגשת אותו בחוף. הם לא יכולים לחיות יחד כיוון שוויל יכול להיות על האדמה רק פעם אחת בעשר שנים. הוא נותן לה את ליבו.

קפטן הקטור ברבוסה (ג'פרי ראש)

קפטן הקטור ברבוסה, המגולם על ידי ג'פרי ראש, הוא סגנו לשעבר של ג'ק ספארו על סיפון 'הפנינה השחורה' שהדיחו מתפקידו, לקח את הפיקוד על הספינה והשאיר את ספארו על אי בודד. ברבוסה הובס על ידי ספארו וטרנר בסרט הראשון אך הופיע בסרט השני, השלישי והרביעי. הוא שולט באחד ממטבעות הכסף שמאחדים את הפיראטים מכל קצוות העולם. לעומת הסרט הראשון בו דמותו של ברבוסה הייתה רעה, החל מסוף הסרט השני ותחילת השלישי הוא משנה את עורו ויוצא להציל את ג'ק ספארו מעולם המתים. בסרט הרביעי הופך לגנרל של מלך אנגליה ומחפש את מעיין הנעורים כדי להרוג את שחור הזקן. אז הוא עוזר לג'ק למצוא את הכלים הדרושים לטקס במעיין הנעורים. לבסוף הורג את שחור הזקן. לאורך הסרטים לא ברורה מערכת היחסים שלו ג'ק, כי אף שהוא הופך לדמות חיובית בסרט השני, הוא עדיין לא מסכים איתו על הרבה דברים, אך עדיין משתף איתו פעולה.

ג'ושאמי גיבס (קווין מקנלי)

ג'ושאמי גיבס, המגולם בידי קווין מקנלי, הוא החובל הראשון של ספארו. גיבס נראה כבר בתחילת הסרט הראשון, כשהוא משרת תחת ג'יימס נורינגטון, במסע בו מצאו את וויל. מסיבה לא ידועה, על אף שהוא שנא פיראטים, הוא בכל זאת הצטרף לג'ק. גיבס עזר לג'ק לגייס שודדי ים בסרט הראשון. בסרט הרביעי הוא מועמד למשפט בחשד שהוא ג'ק ספארו, אך ג'ק האמיתי מתחזה לשופט ומצליח למנוע ממנו מוות בתלייה. כאשר מתגלה ג'ק האמיתי, גיבס וספארו מובלים למלך אנגליה. ספארו מראה לגיבס את המפה למעיין הנעורים. גיבס גונב ממנו את המפה ולומד אותה בעל־פה. אחר כך מפרידים ביניהם: ספארו הולך לג'ורג' השני, מלך בריטניה, וגיבס הולך לקפטן ברבוסה, שהפך לאחד הגנרלים של המלך. ברבוסה מאיים שיהרגו אם לא ייתן לא את המפה, אז גיבס שורף אותה ואומר לו שלמד אותה בעל־פה, אז ברבוסה משתמש בו כדי להגיע למעיין. בסוף הסרט ג'ק נותן לו את המצפן המיוחד שלו כדי שימצא את מה שהוא רוצה, שג'ק חשב שזה חופש. לבסוף הוא משתמש בזה כדי למצוא את הבקבוק הקסום של שחור הזקן שמחזיק את "הפנינה השחורה".

טיה דאלמה (נעמי האריס)

טיה דאלמה, המגולמת על ידי נעמי האריס, היא מכשפה מסתורית, ו"חברה" טובה של ג'ק. והיא שמרה בביתה את קפטן ברבוסה, שנחשב למת. היא נתנה לג'ק גם כד מלא באדמה בו היה צריך לאכסן את ליבו של דייווי ג'ונס. בסרט השלישי מצטרפת לצוות "הפנינה השחורה". בסוף הסרט מתברר שהיא אלת הים קליפסו, שנכלאה בגוף אנושי, ושהיא הייתה המאהבת של ג'ונס.

קפטן דייווי ג'ונס (ביל ניי)

קפטן דייווי ג'ונס, המדובב ומגולם בחלקו על ידי ביל ניי, הוא אדם מבחיל ואימתני דמוי דיונון, קפטן ספינת 'ההולנדי המעופף' ושליט הימים. צוות ספינתו מורכב ממלחים שג'ונס מצא כשהם גססו בים, והסכימו לתת את נשמתם לג'ונס, בתמורה שידחה את מותם במאה שנות שירות על הסיפון. בכך, הפכו כולם למפלצות־ים כמוהו. בעליה של תיבה בה שוכן ליבו, שכן בעבר היה מאוהב באלה קליפסו אך זו בגדה באמונו. בסרט השלישי ויליאם טרנר דוקר את ליבו של דייווי ג'ונס ולוקח את הפיקוד על 'ההולנדי המעופף'.

ביל "אוזן־הנעל" טרנר (סטלאן סקארסגארד)

ביל "אוזן־הנעל" טרנר, המגולם על ידי סטלאן סקארסגארד, הוא אביו של ויל טרנר. בעברו חבר צוות 'הפנינה השחורה', אך לאחר שקילל את חברי הצוות על כך שמרדו בספארו, הושלך לים על ידי ברבוסה. ביל טרנר הסכים למכור את נשמתו לקפטן דייווי ג'ונס, בתמורה לחיים נוספים. מאותו הרגע, הפך טרנר לחבר בצוות 'ההולנדי המעופף'.

ג'יימס נורינגטון (ג'ק דבנפורט)

ג'יימס נורינגטון, המגולם על ידי ג'ק דבנפורט, הוא קומודור מכובד בצי הספינות המלכותי של חברת מסחר הודו המזרחית. היה מאוהב באליזבת', אך היא לא החזירה לו אהבה. לבסוף, הבין כי אליזבת' מאוהבת בויל, וויתר על חתונתם. בסרט השני, לאחר מאמצים כושלים ללכוד את ג'ק ספארו, הוא הורד מדרגתו המכובדת, ולבסוף הצטרף לצוות הסיפון 'הפנינה השחורה' כפיראט, תחת ג'ק ספארו, אותו התקשה לתפוס בעברו. לקראת סוף הסרט השני הוא מצליח להערים על ג'ק ועל ויל, לגנוב את לבו של דייווי ג'ונס ולשוב למעמדו בחברת "הודו המזרחית הבריטית". בסרט השלישי הועלה נורינגטון לדרגת אדמירל. באתו הסרט נהרג על ידי ביל "אוזן־הנעל" טרנר.

לורד קאטלר בקט (טום הולנדר)

לורד קאטלר בקט, המגולם על ידי טום הולנדר, הוא ראש חברת הודו המזרחית הבריטית, ידוע שהוא זה שהטביע בג'ק ספארו את הסימן להיותו פיראט. בסרט השני לורד בקט מחפש אחר לבו של דייווי ג'ונס כדי שיוכל לשלוט בימים. בסוף הסרט השני מביא לו ג'יימס נורינגטון את ליבו של דייווי ג'ונס כדי לזכות שוב בכבודו האבוד. הוא אדם רגוע, אכזר, תחמן, ובטוח שאף אחד לא יכול לעמוד בדרכו. בסרט השלישי סוחט את דייווי ג'ונס באיום שאם לא ישמע להוראותיו, ידקור את ליבו. פועל להכחדת הפיראטים מכל העולם. נהרג בסוף הסרט השלישי בהתקפה משולבת של "ההולנדי המעופף" ו"הפנינה השחורה" בפיקודם של ויל וג'ק.

אנג'ליקה טיץ' (פנלופה קרוז)

אנג'ליקה, המגולמת על ידי פנלופה קרוז, היא אישה מעברו של ג'ק, היא מופיעה בסרט הרביעי כאשר היא מתחפשת לג'ק ספארו ומפיצה שמועה שג'ק מחפש צוות, בכך היא גורמת לג'ק למצוא אותה. כאשר הם נפגשים היא כופה עליו לעלות לסיפונה 'נקמתה של המלכה אן' ולהוביל אותה ואת אביה בלקבירד (שחור הזקן) המגולם על ידי איאן מקשיין, הפיראט הנורא למעיין הנעורים, כדי שאביה יוכל לזכות בחיי נצח. ג'ק אינו בטוח אם זו אהבה אמיתית או שהיא רק מנצלת אותו. אנג'ליקה היא ימאית מנוסה שיודעת להשתמש בחרב, להיאבק בתגרות ולהתמודד עם שודדי הים הנועזים ביותר, והיא ממוקדת במטרה אחת בלבד: להציל את נשמתו הנצחית של אביה מגיהנום ודאי, אפילו אם פירושו של דבר להשיב לקפטן ג'ק ספארו, שקר תחת שקר ובגידה תחת בגידה. בסוף הסרט הרביעי ג'ק זורק אותה על אי המוות כאשר ירייה אחת באקדחה (כפי שקפטן ברבוסה עשה לו) ובטרם הוא עוזב היא מבזבזת את הירייה ומפספסת, אך מנסה נואשות שג'ק ישאר איתה ומשקרת לו שהיא בהריון ממנו אך ג'ק ידע שזה שקר.

קפטן אדוארד טיץ'/שחור הזקן (איאן מקשיין)

שחור הזקן (אדוארד טיץ') מגולם על ידי איאן מקשיין. הוא אדם אכזר וקר רוח, ה"פיראט שכל הפיראטים מפחדים ממנו", קפטן "נקמת המלכה אן", אביה של אנג'ליקה, וחרבו בעלת יכולת לשלוט בספינות וכל מה שעליהן (מפרשים, חבלים, תותחים וכו'). שחור הזקן הפך את כל הקצינים שלו לזומבים כדי שהיו ממושמעים יותר, ושאר הצוות שלו הם בני אדם וביניהם אנג'ליקה, ביתו, כחובלת ראשונה ובשודדי הקאריביים: זרמים זרים גם קפטן ג'ק ספארו, כשבוי. לשחור הזקן ניתנה נבואה שאדם בעל רגל מעץ יהרוג אותו, לכן מחליט לצאת למסע למעיין הנעורים. כששחור הזקן מוצא את המעיין מוצא גם את האדם בעל רגל העץ שהוא הקטור ברבוסה הרוצה לנקום בו לאחר שלקח ממנו את רגלו וספניתו, ושניהם נלחמים. ברבוסה דוקר את שחור הזקן, אך הרעל שהיה בחרבו של ברבוסה נוגע באנג'ליקה ושנייהם גוססים. ג'ק, שנחוש להציל את אנג'ליקה, נותן לשחור הזקן את גביע המוות ולאנג'ליקה את גביע החיים, בכך שאנג'ליקה לקחה את שנות חייו של אביה ושחור הזקן מת. לבסוף, משתלט ברבוסה על ספינתו וחרבו של שחור הזקן ואנג'ליקה נשבעת לנקום את נקמת אביה בג'ק.